
Fra Wikipedia, den frie encyklopædi 


Pikardisk (pikardisk: Picard ) er et romansk sprog, tæt relateret 
til fransk. Det tales i en region i det nordligste Frankrig (Hauts- 
de-France) og dele af det belgiske område Vallonien, omkring 
Tournai og Mons. 

Pikardisk er også kendt under andre navne. Befolkningen i 
Pikardiet kalder det blot picard, men det er mere almindeligt 
kendt som chti eller chtimi i den sydlige del af Fransk Flandern 
(omkring Lille og Douai) og i det nordøstlige Artois (omkring 
Béthune og Lens) eller rouchi omkring Valenciennes. 
Overordnet set bruges også betegnelsen patois af befolkningen 
i nord. Lingvister grupperer alle disse under betegnelsen 
Picard. Overordnet set kan den variant af sproget, der tales i 
Pikardiet let forstås af dem, der taler varianten i Hauts-de- 
France og omvendt. Ifølge Ethnologue anslås det, at omkring 
200.000 kan tale sprogetJ 1 ] 

Sprogets udbredelse og anerkendelse 


Belgiens franske samfund gav fuld anerkendelse af pikardisk 
som regionalt sprog sammen med nogle andre dialekter i sit 
dekret fra 1990. Den franske regering har holdt fast i sin 
enhedstanke og anerkender officielt kun fransk. Det støttes dog 
sammen med andre regionale sprog i landet af initiativer under 
kulturministeriet. 

Der undervises ikke i pikardisk i franske skoler, og det tales 
almindeligvis kun i venners og familiers lag. Sproget er dog 
genstand for videnskabelige undersøgelser på universiteter i 
Lille og Amiens, samt på Indiana University. Med den større 
mobilitet i nutiden er der en tendens til, at de forskellige 
varianter af sproget bliver mere ensartede. Samtidig, skønt de 
fleste nordfranske beboere forstår pikardisk, er der færre, der 
selv taler det, og de, der taler sproget som primært sprog, er 
efterhånden sjældent under 50 årJ 2 ^ 

Filmen Velkommen til Ch'tis fra 2008 har ch'ti-sproget som et 
centralt emne sammen med den lokale kultur og synet herpå af 
udefrakommende. 

Referencer 


Pikardisk 

(Picard) 

Talt i: | | Frankrig, | 

Belgien 

Talere i alt: 206.000W 

Sprogstamme: Indoeuropæiske sprog 

Romansk 

Galloromansk 
Oil 

Pikardisk 

Sprogkoder 

ISO 639-1: ingen 

ISO 639-2: 

ISO 639-3: pcd (http://www-0l.si 

1.org/iso639-3/docume 
ntation.asp?id=pcd) 



Udbredelsen af pikardisk og chtimi blandt 
oil-sprogene i Frankrig, markeret med en 
lysegrøn farve øverst på kortet. 


1. "Picard" (http://www.ethnologue.com/language/pcd) Ethnologue. Hentet 28. juli 2016. 

2. Orem, William (april 2000). "The Princess & Picard" (http://www.indiana.edu/~rcapub/v23nl/pl 
6.html). Research & Creative Activity. Indiana University. 23 (1). Hentet 28. juli 2016. 




























Eksterne henvisninger 


■ Der findes også en Wikipedia på pikardisk. 



- Stub 

Denne artikel om sprog eller litteratur er kun påbegyndt. Hvis du ved mere om emnet, kan du hjælpe 
■' Wikipedia ved at udvide den (https://da.wikipedia.org/w/index.php?title=Pikardisk&action=edit). 

